# 

# Železničná spoločnosť Slovensko, a.s. Železničná spoločnosť Slovensko, a.s.

odbor riadenia ľudských zdrojov UO, UP, UU, SeSZ, SeRP, SeUO, SeTT

Na vedomie: odborové orgány

Váš list/zo dňa Naše číslo Vybavuje/linka Bratislava

dátum 1109/2018-ORLZ Jankovičová / 920-3045 12.1.2018

**Vec**

**Poskytovanie osobitných prémií**

# V zmysle Opatrenia k realizácii prémií – Prémiový poriadok, článku 4 a Protokolu z kolektívneho vyjednávania zo dňa 13.12.2017 vo veci odsúhlasenia dodatku č. 1 ku Kolektívnej zmluve ZSSK generálny riaditeľ rozhodol o poskytovaní osobitných prémií zamestnancom ZSSK s účinnosťou od 1. januára 2018 nasledovne:

# Vybrané profesie pre účely poskytovania osobitných prémií sú:

# na úseku obchodu: osobný pokladník, hlavný pokladník, vedúci zmeny, referent kontaktného centra,

# na úseku prevádzky: rušňovodič, rušňovodič - inštruktor, strojmajster, vlakvedúci, komandujúci, majster pre vozne,

# na úseku údržby: čalúnnik, defektoskopista, elektromechanik, chemik, lakovač, mechanik, mechanik elektronických zariadení, nástrojár, obrábač kovov, prevádzkový zámočník, stolár, vozmajster, zámočník dráhových vozidiel, zvárač kovov, majster pre opravy.

**Kvalifikačná zložka osobitných prémií**

1. Kvalifikačná zložka osobitných prémií sa poskytuje zamestnancom nasledovných vybraných profesií:
   1. **rušňovodič, rušňovodič – inštruktor**

za využívanie odbornej spôsobilosti podľa počtu trakcií jazdených v príslušnom mesiaci

**vo výške:**

|  |  |  |  |  |
| --- | --- | --- | --- | --- |
| **Kvalifikácia** | **Výška kvalifikačnej zložky osobitných prémií podľa počtu trakcií** | | | |
| **1 trakcia** | **2 trakcie** | **3 trakcie** | **4 trakcie** |
| využívaná odborná spôsobilosť v mesiaci  podľa počtu jazdených trakcií | 10 € | 15 € | 35 € | 40 € |

# 1.2. čalúnnik, defektoskopista, elektromechanik, mechanik, mechanik elektronických zariadení, nástrojár, obrábač kovov, stolár, vozmajster, zámočník dráhových vozidiel na SeUO

* v rušňovom hospodárstve za náročnosť vykonaných prác na jednotlivých skupinách železničných koľajových vozidiel (trakciách – motorovej, jednosmernej, striedavej, dvojsystémovej) v príslušnom mesiaci,
* vo vozňovom hospodárstve za náročnosť vykonaných prác na jednotlivých skupinách osobných vozňov pre vnútroštátnu prepravu (neRIC) a pre medzinárodnú prepravu (RIC)

**vo výške:**

|  |  |  |  |  |
| --- | --- | --- | --- | --- |
| **Kvalifikácia** | **Výška kvalifikačnej zložky osobitných prémií podľa náročnosti prác na skupinách vozidiel** | | | |
| **1 skupina** | **2 skupiny** | **3 skupiny** | **4 skupiny** |
| náročnosť vykonaných prác v mesiaci  podľa počtu skupín vozidiel 1) | 5 € | 10 € | 15 € | 20 € |

1. Pre profesiu vozmajster je kvalifikačná zložka osobitných prémií vždy ohodnotená náročnosťou 4.

# Kvalifikačná zložka osobitných prémií sa neposkytuje zamestnancom v profesiách: strojmajster, vlakvedúci, komandujúci, majster pre vozne, osobný pokladník, hlavný pokladník, vedúci zmeny, referent kontaktného centra, majster pre opravy, chemik, lakovač, zvárač kovov a zamestnancom robotníckych profesií na SeTT.

1. Kvalifikačná zložka osobitných prémií sa poskytuje zamestnancovi individuálne v stanovenej výške a nepodlieha kráteniu podľa odpracovaného času.

**Výkonová zložka osobitných prémií**

1. Výkonová zložka osobitných prémií **sa poskytuje** zamestnancom v profesiách:
   1. **osobný pokladník, hlavný pokladník, vedúci zmeny, referent kontaktného centra, vlakvedúci, komandujúci, majster pre vozne, majster pre opravy** **v priemernej výške 20,- €** pre zamestnanca, pričom zamestnancovi môže byť priznaná výkonová zložka osobitnej prémie vo výške **0 € - 40 € za príslušný mesiac**,
   2. **čalúnnik, defektoskopista, elektromechanik, mechanik, mechanik elektronických zariadení, nástrojár, obrábač kovov, stolár, vozmajster, zámočník dráhových vozidiel na SeUO a rušňovodič, rušňovodič – inštruktor, strojmajster v priemernej výške 37,50 €** pre zamestnanca, pričom zamestnancovi môže byť priznaná výkonová zložka osobitnej prémie vo výške **0 € - 75 € za príslušný mesiac.**

# Výkonová zložka osobitných prémií sa neposkytuje zamestnancom v profesiách: chemik, lakovač, zvárač kovov a zamestnancom robotníckych profesií na SeTT.

1. **Kľúčový ukazovateľ výkonnosti** pre výkonovú zložku osobitných prémií, jednoznačný spôsob a podmienky vyhodnocovania, priznávania a krátenia výkonovej zložky osobitných prémií, ako aj určenie hodnotiteľa pracovnou pozíciou (príslušný vedúci zamestnanec podľa Organizačného poriadku ZSSK), stanoví vlastným opatrením riaditeľ príslušného úseku v termíne **najneskôr do 19.1.2018.**
2. Vedúci zamestnanec príslušného pracoviska má právo na adresné ohodnotenie kvality práce zamestnanca, ktorý zavinil neplnenie stanoveného kľúčového ukazovateľa výkonnosti.
3. Na vyplatenie výkonovej zložky osobitných prémií **je možné použiť mzdové prostriedky** maximálne vo výške vypočítanej ako súčin evidenčného počtu zamestnancov vybraných profesií a stanovenej priemernej výšky výkonovej zložky osobitných prémií (v bode 1.1 a 1.2 tohto ustanovenia). **Tento objem nie je možné prekročiť.**
4. Mzdové prostriedky určené na výkonovú zložku osobitných prémií musia byť rozdelené jednotlivým zamestnancom individuálne a objektívne. Nesmú byť rozdelené rovnomerne.

**Dochádzková zložka osobitných prémií**

1. **Dochádzková zložka osobitných prémií** sa poskytuje zamestnancovi individuálne podľa využívania fondu pracovného času.
2. **Výška** dochádzkovej zložky osobitných prémií je stanovená sumou **65 € mesačne pre profesie:** rušňovodič, rušňovodič – inštruktor, strojmajster, čalúnnik, defektoskopista, elektromechanik, chemik, lakovač, mechanik, mechanik elektronických zariadení, nástrojár, obrábač kovov, prevádzkový zámočník, stolár, vozmajster, zámočník dráhových vozidiel, zvárač kovov.

# Výška dochádzkovej zložky osobitných prémií je stanovená sumou 20 € mesačne pre profesie: osobný pokladník, hlavný pokladník, vedúci zmeny, referent kontaktného centra, vlakvedúci, komandujúci, majster pre vozne, majster pre opravy.

1. **Nárok na dochádzkovú zložku osobitných prémií** v príslušnom mesiaci má zamestnanec len za podmienky, že v tomto mesiaci **nemal žiadnu neprítomnosť** z dôvodu osobných prekážok v práci, t.j.:

* nebol práceneschopný,
* neošetroval chorého člena rodiny,
* nebol na vyšetrení alebo ošetrení v zdravotníckom zariadení,
* nesprevádzal rodinného príslušníka do zdravotníckeho zariadenia na vyšetrenie, ošetrenie alebo liečenie,
* nesprevádzal maloleté dieťa (do 16 rokov) do zdravotníckeho zariadenia na vyšetrenie alebo ošetrenie pri náhlom ochorení alebo úraze a na vopred určené vyšetrenie, ošetrenie alebo liečenie,
* nemal voľno na vyhľadania nového miesta pred skončením pracovného pomeru.

**Záverečné ustanovenia**

1. **Osobitné prémie neprináležia zamestnancom,** ktorí:

* porušili pracovnú disciplínu,
* vykonávajú práce vybraných profesií na základe uzatvorenej dohody o prácach vykonávaných mimo pracovného pomeru,
* majú poskytované zmluvné mzdy v zmysle ustanovenia 2.3 článku 2 Smernice pre odmeňovanie zamestnancov,
* sa v rámci adaptačného programu pripravujú na výkon povolania v zmysle ustanovenia 3.1 článku Smernice pre odmeňovanie zamestnancov,
* sú dlhodobo neprítomní a neodpracovali v mesiaci ani jeden.

1. V zmysle Opatrenia k realizácii prémií – Prémiový poriadok, čl. 2, ust. 2.3 bodu 4 riaditeľ príslušného úseku stanoví vlastným opatrením určeným vedúcim zamestnancom podľa Organizačného poriadku ZSSK hodnotiteľný ukazovateľ určený pre výplatu základných prémií **„dôsledná implementácia osobitných prémií a ich objektívne vyhodnocovanie“** v minimálnej výške 15 % z celkových 100 % OHZ.
2. Zamestnancom vybraných profesií nie je možné na základe poskytovania osobitných prémií regulovať výšku základných prémií. Priemerná výška základných prémií vyplatených zamestnancom vybraných profesií v roku 2018 musí byť v zmysle záväzku z kolektívnej zmluvy minimálne vo výške priemerných základných prémií vyplatených v roku 2017.
3. Osobitné prémie budú v roku 2018 poskytované v rámci plánovaného objemu mzdových nákladov.
4. Osobitné prémie podľa tohto usmernenia budú poskytované **mesiac pozadu**. Za mesiac január 2018 budú poskytnuté zamestnancom s vyúčtovaním mzdy za mesiac február 2018.
5. So stanovenými podmienkami pre poskytovanie osobitných prémií musí byť zamestnanec pred ich výplatou vhodným spôsobom oboznámený (napr. výveskou, mailom, zápisom z porady); o podmienkach poskytovania dochádzkovej zložky osobitných prémií musí byť informovaný bezodkladne po doručení tohto listu.
6. Od účinnosti tohto rozhodnutia stráca platnosť rozhodnutie generálneho riaditeľa, účinné od 1.9.2017, vydané listom 1152/2017-ORLZ zo dňa 4.9.2017.

Mgr. Andrea Trégerová, v. r.

riaditeľ odboru riadenia ľudských zdrojov

schvaľuje - ~~neschvaľuje~~ Mgr. Filip Hlubocký, v. r.

generálny riaditeľ

**Prehľad osobitných prémií**

